Απόρρητος φάκελος «Ίκαρος»

Ο ***Απόρρητος φάκελος «Ίκαρος»*** (Πρωτότυπος τίτλος: *I...comme Icare*) είναι Γαλλική δραματική ταινία θρίλερ του 1979 σε σκηνοθεσία Ανρί Βερνέιγ και σενάριο των Ντιντιέ Ντεκόιν και Ανρί Βερνέιγ. Πρωταγωνιστούν οι Υβ Μοντάν, Ζακ Ντένις και Πιέρ Βερνιέ.

## Πλοκή
Η υπόθεση της ταινίας βασίζεται στη δολοφονία του Τζον Κένεντι και στη μετέπειτα έρευνα. Η ταινία ξεκινά με τη δολοφονία του προέδρου Μαρκ Τζάρι, ο οποίος πρόκειται να ορκιστεί για μια δεύτερη εξαετή θητεία. Ο 
Ανρί Βολνί, δικηγόρος του κράτους και μέλος της επιτροπής που είναι επιφορτισμένος με τη διερεύνηση της δολοφονίας (με βάση την Επιτροπή Γουώρεν) αρνείται να συμφωνήσει με τα τελικά ευρήματα της επιτροπής. Σύμφωνα με τους κανόνες της επιτροπής, το μέλος που αρνείται να συμβιβαστεί με το πόρισμα της έρευνας ανατίθεται να διερευνήσει εκ νέου τη δολοφονία. Ο Βολνί και το επιτελείο του βρίσκουν στη συνέχεια πολλές αποκλίσεις από την επίσημη ιστορία, αποκαλύπτοντας τελικά μια συνωμοσία μεταξύ του οργανωμένου εγκλήματος και της υπηρεσίας πληροφοριών της χώρας για τη δολοφονία του προέδρου Τζάρι.

## Διανομή ρόλων
*Υβ Μοντάν - Ανρί Βολνί
*Ζακ Ντένις - Ντεσπόλ
*Πιέρ Βερνιέ - Τσάρλι Φερούντα
*Μισέλ Αλμπερτίνι - Λουίτζι Λακόστα
*Ροζέ Πλανσόν - Νταβίντ Ναγκάρα
*Μισέλ Ρασκίν - Ραμόν Χιμένες
*Ζαν-Κλοντ Τζέι - Άλμπερτ Φιλίπ
*Ρολάν Μπλανς - Γκαρσία Σάντος
*Μπριγκίτε Λαχάν - Ούρσουλα Χόφμαν

## Μυθοπλαστική κατάσταση
Η πλοκή της ταινίας διαδραματίζεται σε ένα φανταστικό δυτικό κράτος όπου η ομιλούμενη γλώσσα είναι κυρίως η γαλλική, αλλά και τα γερμανικά, τα αγγλικά και ισπανικά. Η θέση του, ή ακόμα και η ήπειρός του, είναι άγνωστη. Η πρωτεύουσα αποτελείται μόνο από μοντέρνα κτίρια, όπως η Μπραζίλια. Το πολιτικό καθεστώς είναι προεδρικό, με Πρόεδρο τον Μαρκ Τζάρι στην αρχή της ταινίας.

## Παραγωγή
### Τοποθεσία
Η νέα πόλη Cergy στα βορειοδυτικά προάστια του Παρισιού χρησιμοποιήθηκε ως χώρος γυρισμάτων για την ταινία. Ο πύργος EDF-GDF που σχεδιάστηκε από τον αρχιτέκτονα Ρένζο Μόρο είναι το κτίριο από το οποίο έπεσαν οι πυροβολισμοί για να δολοφονηθεί ο πρόεδρος Μαρκ Τζάρι. Το μεγάρο του κυβερνήτη ήταν ο νομός του Val d'Oise. Η τεράστια αίθουσα που χρησιμοποιείται για τις συνεδριάσεις του συμβουλίου είναι του Ανωτάτου Δικαστηρίου. Η μεγάλη σκηνή του ψυχολογικού πειράματος προς το τέλος της ταινίας, που υποτίθεται ότι θα λάβει χώρα στο Πανεπιστήμιο του Λέιν, εκτυλίσσεται στην πραγματικότητα στο ESSEC Business School στο Cergy. Αυτό το φανταστικό Πανεπιστήμιο Λέιν είναι το Πανεπιστήμιο του Γιέλ και το πείραμα που παρουσιάζεται στην ταινία είναι το περίφημο πείραμα Μίλγκραμ, με τον Στάνλεϊ Μίλγκραμ να είναι καθηγητής στο Πανεπιστήμιο του Γιέλ. Οι κινηματογραφιστές επέλεξαν τη μοντέρνα και πρωτοποριακή αρχιτεκτονική της νέας πόλης για να αποφύγουν να απεικονίσουν κάποια συγκεκριμένη χώρα.

## Υποδοχή
### Εισπράξεις
Η ταινία καθ' ολη την διάρκεια κυκλοφορίας της έκοψε 485. 162 εισητήρια στο Παρίσι και συνολικά 3.341.395 εκατομμύρια σε όλη την Γαλλική επικράτεια καταλαμβάνοντας την 15η θέση για το 1979.
### Βραβεία & υποψηφιότητες
Η ταινία τιμήθηκε με το Grand prix du cinéma français Καλύτερης Γαλλικής Ταινίας το 1979. Έλαβε πέντε υποψηφιότητες για τα Βραβεία Σεζάρ του 1980, μεταξύ των οποίων της Καλύτερης Ταινίας, του Α' Ανδρικού Ρόλου (Μοντάν), του Καλύτερου Σεναρίου, της Καλύτερης Μουσικής (Μορικόνε) και του Καλύτερου Σχεδιασμού Παραγωγής.

## Παραπομπές

## Εξωτερικοί σύνδεσμοι
* 

Κατηγορία:Ταινίες του 1979
Κατηγορία:Γαλλικές ταινίες της δεκαετίας 1970
Κατηγορία:Γαλλόφωνες ταινίες
Κατηγορία:Γαλλικές αστυνομικές θρίλερ ταινίες
Κατηγορία:Ταινίες με μουσική σύνθεση Ένιο Μορικόνε
Κατηγορία:Ταινίες σε σκηνοθεσία Ανρί Βερνέιγ
Κατηγορία:Ταινίες βασισμένες σε πραγματικά γεγονότα